
J e g y z ő k ö n y v

Készült: Halásztelek Város Önkormányzat Képviselő-testület 2012. március 8-án, 18,00 órakor megtartott rendkívüli ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők
Megjelent meghívottak: Baloghné dr. Nagy Edit jegyző, Csillag Erika igazgatatási irodavezető, Orsós Éva pénzügyi irodavezető, Tóth Viktor műszaki irodavezető, Acélvári Attila HATE Kft. ügyvezető igazgató, Juhász Zoltánné iskolaigazgató, Urbán Miklósné óvodavezető
Szentgyörgyi József köszönti a testületi ülésen megjelenteket. Megállapítja, hogy a testület 9 fővel határozatképes. Megkérdezi, ki jelentkezik jegyzőkönyv hitelesítőnek. Megállapítja, hogy Papp Kornél és Stefanik Zsolt jelentkezik. Kéri a testület tagjait, szavazzanak a jegyzőkönyv hitelesítők személyéről. Megállapítja, hogy a testület egyhangúlag elfogadta a jegyzőkönyv hitelesítőket. Bejelenti, a tegnapi oktatási bizottsági ülés után a FIDESZ képviselőcsoporttól érkezett egy határozati javaslat az ÁMK gimnáziumi osztály indításával kapcsolatban, melyet megköszön. Jelzi, a mai rendkívüli testületi ülés keretében azt nem tudják megtárgyalni, a március 29-ei soros testületi ülésen tárgyalnak róla. Ismerteti a napirendi javaslatot, mely annyiban tér el a meghívóban jelzettektől, hogy a 7. napirendi pontot - Megyedűlő forgalomkorlátozásának felülvizsgálata – az előterjesztő visszavonta. Kérdezi egyéb javaslat, észrevétel van-e. Mivel nincs, szavazásra bocsátja a napirendi pontokat. 
1.)
Halásztelek Város Önkormányzatának 2012. évi költségvetése 
Előterjesztő: Szentgyörgyi József polgármester

2.)
Az Önkormányzat vagyonáról és a vagyongazdálkodás szabályairól szóló 11/2003. (V.28.) önkormányzati rendelet módosítása 

Előterjesztő: Baloghné dr. Nagy Edit jegyző

3.) 
Halásztelek Város településrendezési terv egyes szabályozási elemeinek módosítása 
Előterjesztő: Szentgyörgyi József polgármester

4.)
Hunyadi Mátyás ÁMK átszervezése 

Előterjesztő: Szentgyörgyi József polgármester

5.)
Pályázat benyújtása közművelődési érdekeltségű pályázatra 


Előterjesztő: Szentgyörgyi József polgármester

6.)
Halásztelek 326/4 hrsz.-ú ingatlan elnevezéséről 

Előterjesztő: Szentgyörgyi József polgármester

7.)
A gépjármű elhelyezés és parkolás rendjéről szóló 9/2010. (IV. 30.) helyi önkormányzati rendelet módosítása

Előterjesztő: Szentgyörgyi József

8.)
Halásztelek Város 2012. évi rendezvényei 


Előterjesztő: Szentgyörgyi József

Szentgyörgyi József megállapítja, hogy a testület egyhangúlag elfogadta a napirendeket.

Napirend 1. pontja:
Halásztelek Város Önkormányzatának 2012. évi költségvetése 

Előterjesztő: Szentgyörgyi József polgármester
Szentgyörgyi József felkéri a pénzügyi bizottság elnökét, ismertesse a bizottság döntésté.
Lengyel Izabella ismerteti, a bizottság 3 igen és 2 nem szavazattal a 2012. évi költségvetés kiadási főösszegét 1.065.591 ezer Ft-ban, bevételi főösszegét 948.111 ezer Ft-ban, költségvetési hiányt
117.480 ezer Ft-ban, ezen belül az Önkormányzat kiadási főösszegét 1.000.711 ezer Ft-ban, bevételi főösszegét 883.231 ezer Ft-ban, az Önkormányzati Hivatal bevételi és kiadási főösszegét   185.764 ezer Ft-ban, a Hunyadi ÁMK bevételi és kiadási főösszegét   290.020 ezer Ft-ban, a Tündérkert Óvoda bevételi és kiadási főösszegét   148.871 ezer Ft-ban javasolja megállapítani. 

Szentgyörgyi József tájékoztatja a jelenlévők, a pénzügyi bizottság ülésén két javaslat született, melyet az előterjesztő befogadott. Az egyik javaslat, hogy 3 mFt-tal több volt a civil keret előirányzata, melyből 600 eFt-ot átcsoportosítottak a krízis keretre, illetve 2,4 mFt-ot tartalékba helyeztek. A bizottság két határozatot hozott, az elsőt ismertette Elnök asszony, és van még egy határozati javaslat. Kérdésnek, hozzászólásnak ad helyt. 

Papp Kornél hangsúlyozza, nem volt könnyű helyzetben a pénzügyi bizottság, és nincs könnyű helyzetben a képviselő-testület sem akkor, amikor a 2012. évi költségvetést kell tárgyalni, esetleg elfogadni, mert egy elég „bátortalan” költségvetésről van szó. Nevezetesen, olyan költségvetésről, ami nem teszi meg a megfelelő lépést annak érdekében, hogy Halásztelek Önkormányzatának pénzügyi helyzete stabilizálódjon. A pénzügyi bizottsági ülésre képviselő-társaival egy határozati javaslattal készültek, mely azt tartalmazta, hogy 5 %-os megtakarítást próbáljanak kieszközölni az önkormányzat fenntartásában lévő intézmények, illetve a polgármesteri hivatal esetében. Polgármester úr egy módosító javaslattal élt, amely azt irányozza elő, hogy a kiadási oldal 5 %-át az intézmények és a polgármesteri hivatal esetében szeptember közepéig zárolja a képviselő-testület, s majd a gazdálkodás féléves gazdálkodásának függvényében, szeptemberben döntsenek az esetleges feloldásról, vagy a költségvetés módosításáról. Álláspontja szerint nem elég hatékony ez a zárolás, s felelősség a költségvetés teljesítéséért, végrehajtásáért a polgármesteré és a hivatalé. Amennyiben március 14-éig az önkormányzat nem rendelkezik költségvetéssel, abban az esetben az állami támogatás hozzáférést nehezíti a helyzet, amit számításba kell venni a döntés meghozatalánál. Összegezve elmondja, olyan költségvetésről van szó, amely nem tesz meg mindent annak érdekében, hogy ebben a nehéz helyzetben az egész közösség érdekének megfelelően tegye meg a lépést. A 2010-ben megörökölt 115 mFt-os mínuszt hivatása ledolgozni a testületnek ebben a ciklusban, s ehhez 2012-ben – álláspontjuk szerint – ezt a lépést meg kellett volna tenni. A szavazás előtt kérdést, vagy módosító indítvány fogalmazna meg, nevezetesen összehasonlítva két előterjesztést, vagy egy hibát kiküszöbölve, vagy bujtatott módon státuszemelés következik be a február 3-ai és a március 1-jén kiküldött változat között a Hunyadi Mátyás ÁMK-ban, egy fővel emelkedik a pedagógus státusz, ugyanakkor van olyan státusz, ami csökken. A pedagógus státusz emelkedésére szeretne rávilágítani, mert ez tanév közben nem lehetséges. Ez vagy egy hibának a korrigálása és akkor érti, ha pedig nem az, akkor nyártól lehet hatályosítani ezt a státuszemelkedést. Közli, ez egy kérdés, s a válasz alapján tudja eldönteni a véleményét. 
Szentgyörgyi József kéri irodavezető asszonyt a válaszadásra. 

Orsós Éva elmondja, a legutóbbi ülésen kiosztotta a létszámra vonatkozó táblázatot, mely az ÁMK esetében javításra került, mert hibásan került kiküldésre. Hozzáteszi, a létszám megemelése már a korábbi években megtörtént, csak nem került átvezetésre a létszám táblázatban. A két kiküldött anyagban a bér nem változott, tehát nem év közbeni béremelésről van szó. Helyére került minden szám, tehát a létszámos táblázat így rendben van, még egyszer hozzátéve, hogy ez a korábban elfogadott létszám.  

Papp Kornél köszöni a megnyugtató választ.

Szentgyörgyi József további kérdés, észrevétel nem lévén szavazásra bocsátja a határozati javaslatot, valamint a rendelet megalkotását.
13/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete a 2012. évi költségvetés




a) kiadási főösszegét



1.065.591 ezer Ft-ban,




b) bevételi főösszegét


  
   948.111 ezer Ft-ban,




c) költségvetési hiányt


   117.480 ezer Ft-ban

állapítja meg. Ezen belül:




a) az Önkormányzat 

kiadási főösszegét

1.000.711 ezer Ft-ban,






bevételi főösszegét

   883.231 ezer Ft-ban,




b) az Önkormányzati Hivatal  

bevételi és kiadási főösszegét   185.764 ezer Ft-ban,




c) a Hunyadi ÁMK






bevételi és kiadási főösszegét   290.020 ezer Ft-ban,




d) a Tündérkert Óvoda






bevételi és kiadási főösszegét   148.871 ezer Ft-ban

állapítja meg.
Határidő: 
azonnal

Felelős: 
Szentgyörgyi József polgármester

5 igen
4 nem

0 tartózkodás




e l f o g a d v a
Halásztelek Város Önkormányzata Képviselő-testületének

5/2012. (III.09.)számú rendelete

Halásztelek Város Önkormányzata 2012. évi költségvetéséről 
Határidő: 
azonnal
Felelős: 
Szentgyörgyi József polgármester



5 igen



4 nem



0 tartózkodás



m e g a l k o t v a

Szentgyörgyi József megállapítja, hogy a testület megalkotta a 2012. évi költségvetési rendeletet. Átadja a szót a pénzügyi bizottság elnökének a bizottság határozatának ismertetésére.
Lengyel Izabella ismerteti, a pénzügyi bizottság javasolja a Képviselő-testületnek, hogy az elfogadott költségvetésben az intézmények kiadási főösszegének 5 %-át zárolja. A zárolást a 2012. I. féléves beszámoló tárgyalásakor vizsgálja felül.

Szentgyörgyi József kérdés, észrevétel nem lévén szavazásra bocsátja a határozati javaslatot.
14/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy az elfogadott költségvetésben az intézmények kiadási főösszegének 5 %-át zárolja. A zárolást a 2012. I. féléves beszámoló tárgyalásakor felülvizsgálja.
Határidő: 
azonnal, továbbá a 2012. I. félévi beszámoló tárgyalása

Felelős: 
Szentgyörgyi József polgármester

8 igen
0 nem

1 tartózkodás




e l f o g a d v a
Napirend 2. pontja:
Az Önkormányzat vagyonáról és a vagyongazdálkodás szabályairól szóló 11/2003. (V.28.) önkormányzati rendelet módosítása 

Előterjesztő: Baloghné dr. Nagy Edit
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság javasolja a rendelettervezet szövegének elfogadását, a rendelet megalkotását, valamint a határozati javaslatok elfogadását.

Szentgyörgyi József kérdés, észrevétel nem lévén szavazásra bocsátja a rendelettervezet szövegének elfogadását, a rendelet megalkotását. 

15/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy az Önkormányzat vagyonáról és a vagyongazdálkodás szabályairól szóló 11/2003. (V.28.) önkormányzati rendelet módosításáról szóló rendelettervezet szövegét elfogadja.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

6/2012. (III.09.) rendelete

az önkormányzat vagyonáról, és a vagyongazdálkodás szabályairól szóló 11/2003.(V.28.)számú rendelet módosításáról

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Szentgyörgyi József megállapítja, hogy a Képviselő-testület a rendeltet megalkotta. Szavazásra bocsátja a további határozati javaslatokat.
16/2012.(III.08.) számú Képviselő-testületi határozat
1. Halásztelek Város Képviselő-testülete felkéri a jegyzőt, hogy a megalkotott vagyonrendelet értelmében a kihirdetést követő 60 napon belül készítse el és terjessze be a Képviselő-testület elé döntéshozatal céljából az önkormányzat hosszú távú vagyonhasznosítási tervét.

2. Halásztelek Város Képviselő-testülete felkéri a jegyzőt, hogy a megalkotott vagyonrendelet értelmében 120 napon belül készítse el és terjessze be a Képviselő-testület elé döntéshozatal céljából az önkormányzat középtávú vagyonhasznosítási tervét. 

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 3. pontja:
Halásztelek Város településrendezési terv egyes szabályozási elemeinek módosítása 

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság javasolja az előterjesztés határozati javaslatának elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.

17/2012.(III.08.) számú Képviselő-testületi határozat

1. Halásztelek Város Képviselő-testülete úgy dönt, hogy a fenti program elfogadásával a rendezési terv módosítás eljárását megindítja, amely eljárás a település költségvetését nem terheli;
2. felhatalmazza a polgármestert: 

a.)
a rendezési tervmódosítással kedvezően érintett ingatlantulajdonosokkal - településrendezési hozzájárulás fejében - a településrendezési szerződések aláírására,

b.)
a tervkészítés érdekében a külön jogszabályban rögzített településrendezési jogosultsággal rendelkező tervezővel történő szerződéskötésre, az eljárás lefolytatására.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 4. pontja:
Hunyadi Mátyás ÁMK átszervezése 

Előterjesztő: Szentgyörgyi József polgármester
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, az oktatási bizottság javasolja a Képviselő-testületnek a határozati javaslat elfogadását.

Szentgyörgyi József mivel a jelenlévők közül az oktatási bizottság ülésén többen nem vettek részt elmondja, ezzel egy kéthónapos munka indul el, május 31-ig az összes alapító okiratot, kapcsolódó dokumentumokat elő kell készíteni, azokat az oktatási bizottság és a képviselő-testületnek meg kell tárgyalni, ezért elég intenzív időszakra kell számítani, elképzelhető, hogy két-három hetente ülésezni kell. Kérdés, észrevétel nem lévén szavazásra bocsátja a határozati javaslatot.

18/2012.(III.08.) számú Képviselő-testületi határozat

Halásztelek város Képviselő-testülete:
1. Kinyilvánítja szándékát, miszerint 2012. július 1-jétől a Hunyadi Mátyás ÁMK-ból különválással 2 intézményt hoz létre, a halásztelki közművelődési intézményt és a Hunyadi Mátyás Általános Iskola, Gimnázium és Alapfokú Művészetoktatási Intézményt.
2. Felkéri a polgármestert, hogy gondoskodjon a szükséges szakvélemények beszerzéséről, és az egyeztetések lebonyolításáról.

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 5. pontja:
Pályázat benyújtása közművelődési érdekeltségű pályázatra 

Előterjesztő: Szentgyörgyi József polgármester
Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, az oktatási bizottság javasolja a Képviselő-testületnek a határozati javaslat elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.

19/2012.(III.08.) számú Képviselő-testületi határozat

Halásztelek város Önkormányzatának Képviselő-testülete 

a.   hozzázárul a 4/2004. (II.20.) NKÖM rendelet alapján igényelhető támogatási kérelem      benyújtásához „a közművelődési intézmény, közösségi szintér technikai, műszaki   

     
eszközállományának, berendezési tárgyainak gyarapítása” tárgyában, 
b. 
a kérelem benyújtásának alapját képezi a 2012. évi költségvetési rendeletébe beépített a  közművelődési intézmény kialakítására  14.000 e Ft előirányzat,
c. 
felkéri a Polgármestert a támogatási kérelem aláírására. 

Határidő: 
2012. március 25. 

Felelős: 
Szentgyörgyi József polgármester 

9 igen
0 nem

0 tartózkodás




e l f o g a d v a
Napirend 6. pontja:
Halásztelek 326/4 hrsz.-ú ingatlan elnevezéséről 
Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság javasolja az előterjesztés határozati javaslatának elfogadását.

Szentgyörgyi József kérdés, észrevétel nem lévén szavazásra bocsátja a határozati javaslatot.

20/2012.(III.08.) számú Képviselő-testületi határozat

1.)
Halásztelek Város Képviselő-testülete hozzájárul, a Halásztelek 326/4-es hrsz.-ú ingatlan közterületté nyilvánításához. Felkéri a Polgármestert, hogy az ingatlan közterületté nyilvánítása érdekében az intézkedését – a földhivatali átvezetést – tegye meg;

2.)
Halásztelek Város Képviselő-testülete – az Összefogás Halásztelekért Egyesület javaslatának helybenhagyásával – hozzájárul, hogy a Halásztelek 326/4-es hrsz.-ú ingatlan elnevezése – közterületté minősítését követően – Petőfi kert legyen.

Határidő: 
azonnal 

Felelős: 
Szentgyörgyi József polgármester 

9 igen
0 nem

0 tartózkodás




e l f o g a d v a
Napirend 7. pontja:
A gépjármű elhelyezés és parkolás rendjéről szóló 9/2010. (IV. 30.) helyi önkormányzati rendelet módosítása
Előterjesztő: Szentgyörgyi József polgármester
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, az ügyrendi bizottság javasolja a képviselő-testületnek a rendelet szövegének elfogadását, a rendelet megalkotását.

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság javasolja rendelettervezet szövegének elfogadását, mely szerint a parkolóhely létesítési kötelezettség megváltási díja parkolóhelyenként a II. Rákóczi Ferenc úttal határos telkek esetében 600.000,- Ft, a város egyéb területén 200.000,- Ft, valamint a rendelet megalkotását.

Szentgyörgyi József kérdés, észrevétel nem lévén szavazásra bocsátja a határozati javaslatot.

21/2012.(III.08.) számú Képviselő-testületi határozat
Halásztelek Város Önkormányzatának Képviselő-testülete a gépjármű elhelyezés és parkolás rendjéről szóló 9/2010.(IV.30.)sz. önkormányzati rendelet módosításáról szóló rendelettervezet szövegét elfogadja, mely szerint a parkolóhely létesítési kötelezettség megváltási díja parkolóhelyenként a II. Rákóczi Ferenc úttal határos telkek esetében 600.000,- Ft, a város egyéb területén 200.000,- Ft.

Felkéri a Jegyzőt, hogy a hatályos előírások szerint, a jogszabály helyben szokásos módon történő kihirdetéséről intézkedjen.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

7/2012. (III.09.) rendelete

a gépjármű elhelyezés és parkolás rendjéről szóló 
9/2010. (IV. 30.)számú rendelet módosításáról

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 8. pontja:
Halásztelek Város 2012. évi rendezvényei 

Előterjesztő: Szentgyörgyi József polgármester
Szentgyörgyi József kéri az oktatási bizottság elnökét, ismertesse a bizottság döntését.
Papp Kornél ismerteti, a bizottság a 2012. évi rendezvényekre vonatkozó javaslatot elfogadta azzal a kiegészítéssel, hogy a programok költségvetését előzetes egyeztetésre az oktatási bizottság minden esetben kapja meg.

Szentgyörgyi József kiegészítésként hozzáteszi, a program kiegészítésre került a Pedagógus Nappal, továbbá augusztus 15-20. között kerül megrendezésre a Művészetek Hete, illetve Advent ünnepe a négy hangversenyt is tartalmazza. Kéri a rendezvény tervezet tudomásul vételét. Megállapítja, hogy a Képviselő-testület a rendezvény tervezetet egyhangúlag  tudomásul vette. A továbbiakban felolvassa a FIDESZ képviselőcsoport által benyújtott határozati javaslatot, mely az ÁMK-ban a 2012/13. tanévben indítandó gimnáziumi osztályra vonatkozik. Bejelenti, a javaslatot az oktatási bizottság, majd a testület megtárgyalja a következő soros ülésén. További napirend, kérdés, észrevétel nem lévén a testület ülését bezárja. 
K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:






Papp Kornél
   
           Stefanik Zsolt
                        



              képviselő                       
   képviselő

